Document ID: 31997R2179

ΚΑΝΟΝΙΣΜΟΣ (ΕΚ) αριθ. 2179/97 ΤΗΣ ΕΠΙΤΡΟΠΗΣ της 31ης Οκτωβρίου 1997 σχετικά με την τροποποίηση του κανονισμού (ΕΚ) αριθ. 1466/95 για τον καθορισμό των ειδικών λεπτομερειών εφαρμογής των επιστροφών κατά την εξαγωγή στον τομέα του γάλακτος και γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 17 παράγραφος 14,
Εκτιμώντας:
ότι ο κανονισμός (ΕΚ) αριθ. 1466/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1913/97 (4), καθορίζει τις ειδικές λεπτομέρειες εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων 7 ότι το άρθρο 9α του εν λόγω κανονισμού προβλέπει ότι τα πιστοποιητικά εξαγωγής για τα τυριά, που εξάγονται προς τις Ηνωμένες Πολιτείες Αμερικής στο πλαίσιο της συμπληρωματικής δασμολογικής ποσόστωσης που απορρέει από τις συμφωνίες που συνήφθησαν στο πλαίσιο των πολυμερών εμπορικών διαπραγματεύσεων του γύρου της Ουρουγουάης, μπορούν να κατανεμηθούν με ειδική διαδικασία η οποία καθιστά δυνατό τον προσδιορισμό των προτιμησιακών εισαγωγέων στις Ηνωμένες Πολιτείες Αμερικής 7 ότι η πείρα απέδειξε ότι είναι αναγκαίες ορισμένες τροποποιήσεις τεχνικού χαρακτήρα για να εξασφαλισθεί η ορθή λειτουργία της εν λόγω διαδικασίας 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 9α του κανονισμού (ΕΚ) αριθ. 1466/95 παρεμβάλλεται η ακόλουθη παράγραφος 3.β):
«3.β) Το προσωρινό πιστοποιητικό που αναφέρεται στην παράγραφο 2 πρώτο εδάφιο περιλαμβάνει στη θέση 20 την ακόλουθη ένδειξη:
Προσωρινό πιστοποιητικό που αναφέρεται στο άρθρο 9α παράγραφος 2 πρώτο εδάφιο του κανονισμού (ΕΚ) αριθ. 1466/95: δεν ισχύει για μία εξαγωγή.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Οκτωβρίου 1997.

Labels: 3
17